Kampala
Ekimu ku bibiina ebisomerwamu ku ttendekero eryaggalwa.
Bya Tonny Nsoona
ABATUUZE e Jinja baatisiiza okwekalakaasa singa Gavumenti tevaayo n’etongoza ettendekero ly’abasawo erya All Saints National School of Health Science e Kagoma eryatandikibwawo abatuuze mu kitundu kino..
Bagamba nti singa ettendekero lino libadde litendeka abasawo, osanga tebaandifiiriddwa basuubuzi 20 mu kabenje e Buyengo, loole be yasse.
Abatuuze baagambye nti abasawo n’abajjajabi mu kifo ekyo, baaliyambye kinene okubawa obujjanjabi obusookerwako.
Bino baabyogeredde mu lukungaana lwabwe olwatudde mu Kagoma Central ku Mmande gye baafunidde amawulire nti abantu baabwe bangi abaagwa ku kabenje baafa lwa kubulwa bujjanjabi. Singa abasawo mu ttendekero baaliwo balisobodde okuwonya, wakiri abantu batano omuwendo ne gutatuuka ku 20.
“Ng’abatuuze twatandiika ettendekero lino liyambe ku kutendeka abasawo n’abajjanjabi b’omu kitundu, kyokka ne liggalwa abantu abagamba nti baava mu ofiisi ya Pulezidenti,” Ssentebe Charles Ssajjabi bwe yategeezezza.
Ensimbi eziri mu bukadde ze zasibwa mu Pulojekiti eno, ng’ezisinga zeewolebwa mu bbanka. Buli mwaka babala amagoba kyokka terikola. Ettendekero lino, mulimu, ebibiina, ekifo abayizi mwebagezeseza ebya ssaayansi, ebisulo by’abayizi, eddwaaliro awatendekerwa abasawo, n’awakebererwa omusaayi.
swh_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn